CGT Ensenyament

Roda de premsa. Denunciem les irregularitats del procés d’estabilització de Concurs de Mèrits de docents i demanem responsabilitats als governants
2023-05-17 12:30 - 13:00 (Europe/Madrid) | Federació Local de Barcelona, c/ Pare Laínez, 18, Barcelona, Barcelona
CGT Ensenyament convoquem a la premsa el pròxim dimecres 17 de maig a les 12,30h:
Donada la greu situació d’irregularitat del procés d’estabilització de Concurs de Mèrits de docents, compartirem nombroses negligències detectades, així com evidents greuges comparatius. Si s’afegeix la incertesa davant el desconeixement de renúncies i la manca de substituts i substitutes, la situació que viu actualment el col·lectiu docent comença a ser insostenible. És necessari demanar responsabilitats a governants.
CGT Ensenyament vol mostrar la gran feina que desenvolupem els docents als centres públics i com resolem les greus problemàtiques que són inicialment fonamentades per decisions alienes a la nostra tasca professional i que han de ser reconegudes per tota la societat per a poder aturar-les.

Roda de premsa. El Govern torna a demostrar la seva incompetència davant del procés d'estabilització de les treballadores docents
2023-05-23 12:00 - 13:00
Com venim anunciant alguns sindicats i plataformes d’afectades, el Concurs de Mèrits ha estat un procés ple de d’irregularitats i desajustos, que s’han denunciat públicament, tant col·lectivament com individualment amb centenars de recursos d’alçada.
El passat divendres, el Departament d’Educació ens donava la raó a totes les nostres acusacions, un cop més, amb la publicació d’una resolució que anunciava que, un cop revisats els mèrits de l’apartat 7.1, es deixava fora del CM a una vuitantena de treballadores que havien sortit seleccionades a la publicació de la llista definitiva el passat mes de març. És del tot irresponsable que el 31 de març es publiqués una llista definitiva de seleccionades per a un Concurs de Mèrits, sense haver revisat totes i cada una de les dades. És encara més irresponsable que, un mes i mig després de publicades les llistes definitives, aquestes es canvïin sense previ avís.
Per aquest motiu, des dels sindicats combatius i compromesos (CGT, COS, CNT) i la PINDOC us convoquem a la Roda de Premsa que tindrà lloc el proper dimarts 23 de maig a les 12h del matí a la Seu del Sindicat d’Ensenyament de Barcelona de la CGT (C/Lainez, 18, Barcelona, Metro Joanic).

Assemblea afiliació pública no universitària Ensenyament Barcelona
2023-05-25 18:00 - 20:00
Assemblea extraordinària afiliació pública no universitària ensenyament Barcelona
DIJOUS 24 de maig – 18h
Entre totes, tot! Fem-ho possible!
